สลากฯเข้าพบหม่อมอุ๋ย ชงแผนแก้ปมหวยแพง
คลังชงแผนแก้สลากแพงให้รองนายกฯ ก่อนเสนอ พล.อ.ประยุทธ์ ตัดสินใจ
29 ต.ค. 2565

คลังชงแผนแก้สลากแพงให้รองนายกฯ ก่อนเสนอ พล.อ.ประยุทธ์ ตัดสินใจ
นายสมชัย สัจจพงษ์ อธิบดีกรมศุลกากร ในฐานะประธานคณะกรรมการสลากกินแบ่งรัฐบาล เปิดเผยว่า ในวันที่ 8 ธ.ค.นี้ นายวิสุทธิ์ ศรีสุพรรณ รมช.คลัง และ พล.ต.ฉลองรัฐ นาคอาทิตย์ ผู้อำนวยการสำนักงานสลากกินแบ่งรัฐบาล จะรายงานปัญหาการขายสลากเกินราคาและแนวทางการแก้ไขให้ ม.ร.ว.ปรีดิยาธร เทวกุล รองนายกรัฐมนตรี ดูแลด้านเศรษฐกิจรับทราบ ก่อนนำเสนอให้ พล.อ.ประยุทธ์ จันทร์โอชา นายกรัฐมนตรี พิจารณารายละเอียดทั้งหมดอีกครั้ง
ทั้งนี้ จะรายงานให้รองนายกรัฐมนตรีพิจารณาสถานการณ์ปัญหาการขายสลากเกินราคาที่เกิดขึ้นมานาน แต่ยังแก้ไขไม่ได้ เนื่องจากสำนักงานสลากฯ ยังยึดโควตาจากพ่อค้าคนกลางไม่ได้จนกว่าจะถึงเดือน มิ.ย. 2558 ขณะที่วิธีพิมพ์เครื่องหมายบนสลากให้ผู้มีโควตารายย่อยนำไปจำหน่ายเองก็ไม่ได้ผล เพราะสำนักงานสลากฯ ไม่ยอมยึดโควตาจากรายย่อยที่ทำผิด